Etiketa schválená: 14.04.2023

Prípravok na ochranu rastlín pre profesionálnych používateľov
[bookmark: _GoBack]POWERDRIVE

Systémový fungicíd vo forme emulzného koncentrátu (EC) určený na ochranu obilnín, repky ozimnej a repky jarnej proti hubovým chorobám.

ÚČINNÁ LÁTKA
	Prothioconazole
	300 g/l
(28 % hm)
	



Látky nebezpečné pre zdravie, ktoré prispievajú ku klasifikácii prípravku: prothioconazole CAS No.: 178928-70-6	

OZNAČENIE PRÍPRAVKU

	GHS05
	GHS07
	     GHS09


	Nebezpečenstvo

	H302
	Škodlivý po požití.

	H315
	Dráždi kožu.

	H318
	Spôsobuje vážne poškodenie očí.

	H410
	Veľmi toxický pre vodné organizmy, s dlhodobými účinkami.

	P101
	Ak je potrebná lekárska pomoc, majte k dispozícii obal alebo etiketu výrobku.

	P102
	Uchovávajte mimo dosahu detí.

	P264
	Po manipulácii starostlivo umyte ruky a tvár vlažnou vodou a mydlom.

	P270
	Pri používaní výrobku nejedzte, nepite ani nefajčite.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P301 + P310
	PO POŽITÍ: Okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P302 + P352
	PRI KONTAKTE S POKOŽKOU: Umyte veľkým množstvom vody a mydla.

	P305 + P351 + P338
	PO ZASIAHNUTÍ OČÍ: Niekoľko minút ich opatrne vyplachujte vodou. Ak používate kontaktné šošovky a ak je to možné, odstráňte ich. Pokračujte vo vyplachovaní.

	P310
	Okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P362 + P364
	Kontaminovaný odev vyzlečte a pred ďalším použitím vyperte.

	P391
	Zozbierajte uniknutý produkt.

	P405
	Uchovávajte uzamknuté.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH401 
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP1	Neznečisťujte  vodu prípravkom alebo jeho obalom. (Nečistite aplikačné zariadenia  v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek).
SPe3 	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 20 m (vrátane 10 m vegetačného pásu) pri oziminách a repke jarnej; 10 m (vrátene 5 m vegetačného  pásu) pri repke zimnej (obilniny, repka jarná).

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo2	Pre ryby a ostatné vodné organizmy jedovatý. 
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.

Zákaz používania prípravku v 1. ochrannom pásme zdrojov pitných vôd!
Prípravok sa môže použiť v ochrannom pásme 2. stupňa povrchových vôd nasledovne:
Prípravok sa môže použiť v ochrannom pásme 2. stupňa vodárenského zdroja povrchových vôd, ak je dodržaná neošetrená zóna v šírke minimálne dvojnásobku šírky koryta toku alebo 50 m široký neošetrený pás smerom k vodnému toku a vodnej ploche a 10 m smerom k najbližšiemu odvodňovaciemu kanálu.
Prípravok sa nemôže použiť v ochrannom pásme 2. stupňa vodárenského zdroja povrchových vôd na svahovitých pozemkoch nad 7°, kde je riziko splavovania prípravku do povrchových vôd, t. j. ak sú očakávané zrážky v priebehu 24 hodín.

Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Neaplikujte v blízkosti hladín tečúcich a stojatých vôd! Dodržujte ochrannú zónu!
Môže poškodiť zdravie po požití, nadýchnutí, styku s pokožkou a sliznicami!
Chráňte pred deťmi a nepoučenými osobami!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie: 
	Globachem n.v.
Brustem Industriepark
Lichtenberglaan 2019
B-3800 Sint-Truiden
Belgické kráľovstvo

	
	

	Číslo autorizácie ÚKSÚP:
	22-01431-AU

	
	

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie: 


	0,5 l, 1 l coex HDPE/PA alebo f-HDPE alebo coex HDPE/EVOH fľaša
2 l, 3 l, 5 l, 10 l, 20 l coex HDPE/PA alebo f-HDPE alebo coex HDPE/EVOH kanister



PÔSOBENIE PRÍPRAVKU
Prípravok POWERDRIVE obsahuje systémovo pôsobiacu účinnú látku prothioconazole. Po aplikácii veľmi rýchle preniká do vodivých pletív a je akropetálne transportovaný aj do tých častí, ktoré neboli priamo zasiahnuté postrekom. Prothioconazole patrí do chemickej skupiny triazolthiolinov a na škodlivé organizmy pôsobí inhibíciou tvorby ergosterolu, ktorý je základným stavebným prvkom bunkových membrán. Tiež podobne ako strobiluríny pôsobí stimulačne a tým podporuje zvýšenie úrody. Má veľmi dobrú účinnosť proti širokému spektru hubových patogénov a dlhú dobu trvania účinku.

NÁVOD NA POUŽITIE
	[bookmark: _Hlk519065318]Plodina
	Účel použitia
	Dávka/ha
	Ochranná doba
	Poznámka

	pšenica ozimná, pšenica jarná

	hrdze, 
septoriózy,
helmintosporióza pšenice
	 0,65 l
	35 dní
	


	jačmeň ozimný, jačmeň jarný
	hrdze,  
rynchospóriová škvrnitosťjačmeňa
	 0,65 l
	35 dní
	


	raž ozimná, 
raž jarná
	rynchospóriová škvrnitosť,
hrdze
	 0,65 l
	35 dní
	

	tritikale
	rynchospóriová škvrnitosť, 
hrdze, 
septoriózy
	 0,65 l
	35 dní
	


	repka ozimná, repka jarná
	biela hniloba, 
fómová hniloba
	 0,6 l
	56 dní
	




POKYNY PRE APLIKÁCIU
Množstvo postrekovej kvapaliny: 200-400 l/ha
Maximálny počet aplikácií: 2x
Interval medzi aplikáciami v obilninách: 14 dní

Pšenica ozimná a jarná
Pri pestovaní pšenice ozimnej a pšenice jarnej, v ošetrení proti hrdziam, septorióze, helmintosporióze pšenice, prípravok aplikujte preventívne alebo okamžite po zaznamenaní prvých príznakov chorôb, od konca odnožovania až po začiatok fázy kvitnutia (BBCH 25-61). 

Jačmeň ozimný a jarný 
Pri pestovaní jačmeňa zimného a jačmeňa jarného, v ošetrení proti hrdziam, rynchospóriovej škvrnitosti jačmeňa, prípravok aplikujte preventívne alebo okamžite po zaznamenaní prvých príznakov chorôb, od konca odnožovania až po začiatok fázy kvitnutia (BBCH 25-61).

Raž ozimná a jarná
Pri pestovaní raže zimnej a raže jarnej, v ošetrení proti rynchospóriovej škvrnitosti, hrdziam, prípravok aplikujte preventívne alebo okamžite po zaznamenaní prvých príznakov chorôb, od konca odnožovania až po začiatok fázy kvitnutia (BBCH 25-61).

Tritikale
Pri pestovaní tritikale, v ošetrení proti rynchospóriovej škvrnitosti, hrdziam, septoriózam, prípravok aplikujte preventívne alebo okamžite po zaznamenaní prvých príznakov chorôb, od konca odnožovania až po začiatok fázy kvitnutia (BBCH 25-61).

Repka ozimná a jarná
Pri pestovaní repky ozimnej a repky jarnej v ošetrení proti fómovej hnilobe prípravok aplikujte preventívne alebo okamžite po zaznamenaní prvých príznakov choroby, od fázy šiestich listov až do žltého puku (BBCH 16-59).
Pri pestovaní repky ozimnej a repky jarnej, v ošetrení proti bielej hnilobe, prípravok aplikujte preventívne alebo ihneď po zaznamenaní prvých príznakov choroby od začiatku do konca fázy kvitnutia (BBCH 61-69). Pri druhej aplikácii prípravku POWERDRIVE do repky dodržte minimálne 21 dňový odstup medzi aplikáciami.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Pri použití v súlade s autorizovaným rozsahom a spôsobom použitia, nie sú známe údaje o možnej fytotoxicite, odrodovej citlivosti, alebo iné negatívne vplyvy na danú alebo následnú plodinu.

OPATRENIE PROTI VZNIKU REZISTENCIE
Účinná látka prothioconazole patrí podľa FRAC do skupiny G1- DMI fungicídy, ktoré sú z hľadiska vzniku rezistencie hodnotené ako stredne rizikové. Pre zabránenie vzniku rezistencie neaplikujte tento prípravok alebo iný, ktorý obsahuje účinnú látku typu azolu inak ako preventívne alebo čo najskôr v priebehu životného cyklu huby. Nespoliehajte sa len na kuratívny potenciál tohto typu účinných látok.

VPLYV NA ÚRODU
Pri dodržaní pokynov pre aplikáciu prípravok nemá nepriaznivý vplyv na úrodu alebo kvalitatívne parametre zozbieraných rastlinných produktov.

VPLYV NA NÁSLEDNÉ, NÁHRADNÉ A SUSEDIACE PLODINY
Postrek nesmie zasiahnuť susedné kultúry!

VPLYV NA UŽITOČNÉ A INÉ NECIEĽOVÉ ORGANIZMY
Pri aplikácii v súlade s návodom na použitie nemá prípravok negatívny vplyv na užitočné a iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku  vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou, a to buď  ručne (3 krát po sebe) alebo v primiešavacom zariadení umiestnenom na postrekovači. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pri príprave zmesí je zakázané miešať koncentráty. Pripravte len také množstvo postrekovej kvapaliny, ktoré spotrebujete. Pripravenú postrekovú kvapalinu bezodkladne spotrebujte. Zákaz opätovného použitia obalu alebo jeho použitia na iné účely!

ČISTENIE APLIKAČNÉHO ZARIADENIA 
Presvedčte sa, či v nádrži postrekovača nezostal zvyšok postrekovej kvapaliny. Nádrž vyprázdnite. Potom nádrž, ramená a trysky vypláchnite čistou vodou. Oplachové vody vystriekajte na ošetrenom pozemku.

BEZPEČNOSTNÉ OPATRENIA
Pred použitím prípravku si dôkladne prečítajte návod na požitie (etiketu prípravku).
Príprava postrekovej kvapaliny:
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave aplikačnej kvapaliny neodporúča používať kontaktné šošovky.
Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným a ženám, mladistvým a je nevhodná pre osoby trpiace alergickým ochorením.
Pracovníci vstupujúci do ošetrených porastov: 
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách od postreku.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov.
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo zariadenia, ale taktiež okolia obytných domov, záhrady, pozemky vrátane prístupových ciest a pod.

Prípravok je horľavinou IV. stupňa nebezpečnosti. Pokiaľ sa prípravok dostane do ohniska požiaru, tento haste hasiacou penou, hasiacim práškom, prípadne pieskom alebo zeminou. Vodu použite len výnimočne, a to vo forme jemnej hmly v tých prípadoch, ak je zaručené, že kontaminovaná voda neprenikne do verejnej kanalizácie, nezasiahne zdroje spodných ani recipienty povrchových vôd a poľnohospodársku pôdu.

DÔLEŽITÉ UPOZORNENIE !
Pri zásahu proti požiaru použite izolačné dýchacie prístroje, nakoľko pri horení dochádza ku vzniku toxických splodín.

PRVÁ POMOC
	Všeobecné pokyny:
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.  

	Pri nadýchaní:
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri náhodnom požití:
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.

	Pri zasiahnutí očí:
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri zasiahnutí pokožky:
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku očí a pod.) alebo v prípade iných ťažkostí kontaktujte lekára. potom dobre opláchnite. Pri väčšej kontaminácii pokožky sa osprchujte.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421/2/5477 4166.

SKLADOVANIE
Prípravok skladujte v uzavretých originálnych obaloch v uzamknutých, suchých, hygienicky čistých, dobre vetrateľných skladoch pri teplotách od 5 do 30C oddelene od potravín, nápojov, krmív, hnojív, dezinfekčných prostriedkov, horľavín a obalov od týchto látok. Chráňte pred mrazom a priamym slnečným svetlom. Doba skladovateľnosti v originálnych neporušených obaloch je 3 roky od dátumu výroby.

ZNEŠKODNENIE ZVYŠKOV PRÍPRAVKU
Nepoužité zvyšky prípravku (v pôvodnom obale), zneškodnite ako nebezpečný odpad. 
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

